CELEX: 31985D0547
Language: el
Date: 1985-12-09 00:00:00
Title: 85/547/ΕΟΚ: Απόφαση της Επιτροπής της 9ης Δεκεμβρίου 1985 για την έγκριση τροποποίησης του προγράμματος σχετικά με τη σφαγή των βοοειδών και τη μεταποίηση βοείου κρέατος στις Κάτω Χώρες, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31985D0547

85/547/ΕΟΚ: Απόφαση της Επιτροπής της 9ης Δεκεμβρίου 1985 για την έγκριση τροποποίησης του προγράμματος σχετικά με τη σφαγή των βοοειδών και τη μεταποίηση βοείου κρέατος στις Κάτω Χώρες, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 341 της 19/12/1985 σ. 0023 - 0023

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Δεκεμβρίου 1985  για την έγκριση τροποποίησης του προγράμματος σχετικά με τη σφαγή των βοοειδών και τη μεταποίηση βοείου κρέατος στις Κάτω Χώρες, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ολλανδική γλώσσα είναι το μόνο αυθεντικό)  (85/547/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών και αλιευτικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5,  Εκτιμώντας:  ότι, στις 14 Ιανουαρίου 1985, η ολλανδική κυβέρνηση ανακοίνωσε μια τροποποίηση του προγράμματος που εγκρίθηκε με την απόφαση της Επιτροπής της 24ης Ιουνίου 1980 (3) και που αφορά τη σφαγή και τη μεταποίηση βοοειδών και ότι παρέσχε συμπληρωματικά στοιχεία στις 14 Μαΐου και στις 4 Ιουνίου 1985·  ότι η υλοποίηση του τομεακού προγράμματος είχε θετικές συνέπειες στον εν λόγω τομέα και ότι το μέσο μέγεθος των επιχειρήσεων εξελίχθηκε πλησιάζοντας το επιθυμητό μέγεθος· ότι ο τομέας της ψύξης δεν αποτελεί πλέον εμπόδιο που δημιουργεί καθυστερήσεις στο σύνολο των εργασιών σφαγής· ότι, εξάλλου, ορισμένα σοβαρά περιβαλλοντολογικά προβλήματα οδηγούν στην απόφαση να αντιμετωπιστεί το επενδύσεων στους εν λόγω τομείς·  ότι, κατά συνέπεια, κατά την εφαρμογή του τροποποιημένου προγράμματος θα ληφθούν υπόψη για κοινοτική χρηματοδότηση μόνο τα σχέδια αναδιάρθρωσης και εκσυγχρονισμού των σφαγείων των οποίων οι δυνατότητες σφαγής από τεχνική άποψη ανέρχονται σε 10 000 βοοειδή ετησίως και των οποίων το μέσο ποσοστό χρήσης των δυνατοτήτων σφαγής θα ανέλθει, τρία χρόνια μετά από την περάτωση των εργασιών, τουλάχιστον στο 60 % των δυνατοτήτων, τις οποίες έχουν από τεχνική άποψη και οι οποίες υπολογίζονται με βάση τις 1 800 εργασίας/έτος· ότι, επίσης, θα επιτραπούν οι σχετικές με τη σφαγή επενδύσεις στον τομέα του τεμαχισμού των κρεάτων· ότι τα σχέδια που αφορούν την αύξηση των δυνατοτήτων ψύξης δεν είναι πλέον δυνατόν να επιδοτούνται· ότι, αντίθετα, θα μπορούν στο εξής να λαμβάνονται υπόψη επενδύσεις που αφορούν το περιβάλλον, καθώς και οι επενδύσεις που επιτρέπουν την εξοικονόμηση ενέργειας·  ότι στόχος αυτής της τροποποίησης είναι η προσαρμογή και η παράταση του εν λόγω προγράμματος μέχρι το 1990· ότι η τροποποίηση ανταποκρίνεται στους στόχους και πληροί τους όρους του κανονισμού (ΕΟΚ) αριθ. 355/77·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η τροποποίηση του προγράμματος σχετικά με τη σφαγή και τη μεταποίηση βοοειδών, που ανακοινώθηκε στις 14 Ιανουαρίου 1985 και συμπληρώθηκε στις 14 Μαΐου και στις 4 Ιουνίου 1985 από την ολλανδική κυβέρνηση, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Βρυξέλλες, 9 Δεκεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 130 της 16. 5. 1985, σ. 1.  (3) ΕΕ αριθ. L 185 της 18. 7. 1980, σ. 40.